**Zápis z verejného prerokovania** **PHRSR BSK na roky 2021 – 2027 (s výhľadom do roku 2030)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dátum:  **24.03.2021 09:00-12:00**

Miesto: Úrad Bratislavského samosprávneho kraja, Sabinovská 16, 820 05 Bratislava

Verejné prerokovanie Správy o hodnotení vplyvov na životné prostredie spolu so strategickým dokumentom sa, v zmysle zákona a pri dodržaní všetkých protipandemických opatrení, uskutočnilo kombináciou prezenčnej a dištančnej formy účasti verejnosti, v rámci ktorej dostala verejnosť možnosť zadávania pripomienok, návrhov a podnetov.

Prítomní naživo na Úrade BSK: Barbora Lukáčová (BSK), Martin Hakel (BSK), Alžbeta Kollárová (BSK), Peter Jesenský (BSK), Veronika Bruncková (BSK), Ľubomír Macák (IPP), Michal Štiffel (IPP), Michal Feik (BSK), Marek Muzika (BSK), Jozef Rigó (BSK), Peter Furik (BSK), Juraj Gubáni (Mesto Senec)

Prítomní cez MS Teams: Stanislav Grand (BSK), Pavol Galáš (BSK), Richard Lettrich (BSK), Martin Ďurdík (BSK), Marián Kupec (BSK), Katarína Jurinová (BSK), Filip Polonský (IPP), Zuzana Hrušovská (BSK), Marcela Štompfová (BSK), Tomáš Teleky (BSK), Martin Krížik (BSK)

Prítomní na online YouTube prenose: V priemere 40 divákov z verejnosti.

Program:

1. Privítanie účastníkov a úvod do obsahu verejného prerokovania
2. Oboznámenie s programom verejného prerokovania
3. Prezentácia strategického dokumentu-Programu hospodárskeho rozvoja a sociálneho rozvoja Bratislavského samosprávneho kraja na roky 2021 – 2027 (s výhľadom do roku 2030)
4. Prezentácia Správy o hodnotení strategického dokumentu
5. Rôzne a diskusia
6. Záver

**K bodu 1**

Verejné prerokovanie Programu hospodárskeho rozvoja a sociálneho rozvoja Bratislavského samosprávneho kraja na roky 2021 – 2027 (s výhľadom do roku 2030) (ďalej len „PHRSR“) otvorila riaditeľka OSÚRaRP BSK B. Lukáčová privítaním všetkých zúčastnených. Uviedla krátke zhrnutie k tomu, ako prebiehal proces tvorby dokumentu, tzn. vypracovanie a verejné prerokovanie analytickej časti dokumentu a následné práce na návrhovej časti dokumentu. Doplnila, že dnešné stretnutie bude venované verejnému prerokovaniu Správy o hodnotení vplyvov na životné prostredie (v rámci procesu SEA) a samotnému strategickému dokumentu. Zároveň informovala o ďalšom postupe po vyhodnotení pripomienok, kedy by mal byť, po ukončení procesu SEA, dokument pripravený na schválenie Zastupiteľstvom BSK. Predpokladaný termín schválenia dokumentu je v júni 2021.

**K bodu 2**

A. Kollárová (BSK) doplnila, že stretnutie sa uskutočňuje prostredníctvom kombinácie prezenčnej   
a dištančnej formy účasti verejnosti za dodržania všetkých pandemických opatrení a dodala, že verejnosť má možnosť zadávať pripomienky, návrhy a podnety prostredníctvom Pripomienkového formulára nachádzajúceho sa na webe BSK v sekcii PHRSR. Formulár bude k dispozícii do 31.3.2021 a odpovede budú zaslané písomnou formou. Tí, ktorí sú fyzicky prítomní na verejnom prerokovaní dostanú možnosť klásť otázky v závere prezentácie.

**K bodu 3**

B. Lukáčová (BSK) v stručnosti predstavila jednotlivé časti prezentácie k PHRSR:

1. Čo je PHRSR BSK 2021 – 2027
2. Proces vzniku a zapojenia účastníkov
3. Štruktúra dokumentu
4. Priority rozvoja (1-8)
5. Správa o hodnotení vplyvov na životné prostredie

Ďalej prešla k prvej časti prezentácie, v ktorej stručne predstavila dokument a uviedla jeho súlad so všetkými legislatívnymi a metodickými východiskami uplatňujúcimi sa v súvislosti s procesom jeho tvorby, schvaľovania, monitorovania a hodnotenia.

A. Kollárová (BSK) priblížila druhú časť prezentácie venovanú procesu vzniku dokumentu, prostredníctvom prehľadne zobrazeného harmonogramu jednotlivých krokov jeho tvorby.

B. Lukáčová (BSK) následne doplnila a zdôraznila dôležitosť zapojenia jednotlivých účastníkov do patricipatívneho procesu a zároveň vyhodnotila celý proces komunikácie s verejnosťou.

A. Kollárová (BSK) prešla na tretiu časť prezentácie. Stručne popísala štruktúru dokumentu tvorenú z:

* Úvodu a Analytickej časti
* Strategicko-programovej časti
* Realizačno-finančnej časti a Záveru

Zhrnula aj Špecifické časti/podklady, ktoré tvoria súčasť štruktúry dokumentu, resp. viedli k jeho vypracovaniu.

B. Lukáčová (BSK) otvorila štvrtú časť prezentácie venovanú jednotlivým prioritám rozvoja, ktoré približujú jednotlivé sektorové politiky. Predstavila víziu BSK a poukázala na význam zvolenia globálneho cieľa a strategických cieľov.

A. Kollárová (BSK) predstavila globálny cieľ BSK a v stručnosti odprezentovala identifikované strategické ciele a ich priority, ktoré rozdelila podľa jednotlivých sektorových politík. Prostredníctvom zrozumiteľnej schémy následne priblížila jednotlivé Priority rozvoja a objasnila význam strategických investičných balíčkov, ktoré boli farebne rozlíšené v nadväznosti na národné priority implementácie cieľov Agendy 2030.

Vybraný zástupcovia BSK postupne odprezentovali jednotlivé Priority rozvoja (1-8), v ktorých vždy vymedzili:

* Východiská – kľúčové výzvy a problémy v rámci danej priority
* Strategický cieľ, kľúčový výkonnostný ukazovateľ a identifikovanú investičnú potrebu
* Strategické investičné a integrované projektové balíčky
* Kľúčové projekty a oblasti na úrovni priority spolu s identifikovanou investičnou potrebou.

P. Jesenský (BSK) odprezentoval Prioritu 1 s názvom Udržateľná mobilita. Poznamenal, že daná priorita vychádza z analýz, cieľov a opatrení zadefinovaných v strategickom dokumente Plán udržateľnej mobility BSK.

B. Lukáčová (BSK) dodala, že najdôležitejšiu víziu je možné splniť do roku 2050, kedy by sa malo podariť dostať na 50 : 50 podielu výkonu verejná : osobná doprava.

S. Grand (BSK) odprezentoval Prioritu 2 s názvom Kvalitné a udržateľné životné prostredie.

B. Lukáčová (BSK) zdôraznila, že životné prostredie má mnohé významné oblasti. Medzi tie najdôležitejšie zaradila predovšetkým ochranu podzemných vôd a množstvo envirozáťaží na našom území, ktoré vníma aj samotné MŽP a snaží sa alokovať a preinvestovať prostriedky na ich sanovanie a odstraňovanie. Pripomenula aj úsilie o ukončenie skládkovania. Za ďalší významný problém považuje i kvalitu ovzdušia BSK, ktorá predstavuje jednu z  najhorších vrámci celého územia SR. V neposlednom rade poukázala na potrebu envirovýchovy a rozvoja poľnohospodárstva v regióne.

P. Galáš (BSK) odprezentoval Prioritu 3 s názvom Kvalitné školstvo, vzdelávanie a šport a kvalitná veda, výskum a inovácie.

B. Lukáčová (BSK) doplnila, že práve oblasť školstva, výskumu, inovácií a športu predstavuje identitu BSK kraja. Preto je potrebné prepojiť všetky možné aktivity tak, aby bola škola konkurencieschopná, atraktívna, zaujímavá a aby bola vhodným priestorom ako pre deti, tak aj pre učiteľov (Koncept Smart školy). Rovnako poukázala i na problém nedostatku ľudských kapacít, či podhodnoteného finančného ohodnotenia pracujúcich v tejto oblasti.

R. Lettrich (BSK) odprezentoval Prioritu 4 s názvom Udržateľný turizmus a rozmanitá kultúra.

B. Lukáčová (BSK) uviedla, že kreativita človeka a turizmus sú pre BSK prioritné a mali by sa viac prelínať a podieľať na tvorbe HDP na území BSK.

Nasledovala prezentácia Priority 5 s názvom Kvalitná a dostupná zdravotná starostlivosť.

B. Lukáčová (BSK) uviedla, že je to v súčasnosti oblasť pod najväčším drobnohľadom, práve vďaka súčasnej pandémii a hoci sa zdala na území BSK ako bezproblémová, v skutočnosti sa stala jednou s najproblematickejších a najväčších výziev BSK.

M. Ďurdík (BSK) odprezentoval Prioritu 5 s názvom Kvalitná a dostupná zdravotná starostlivosť. Zároveň dodal, že IRP BSK začal od januára 2021 intenzívne pracovať na tvorbe Stratégie rozvoja zdravotnej starostlivosti BSK na roky 2022-2026 (s výhľadom až do roku 2030).

B. Lukáčová (BSK) doplnila, že ako oblasť zdravotníctva, tak aj niektoré ďalšie sektorové politiky predbehli PHRSR a rozbehli vlastné stratégie, ktoré sa stali jeho absolútnou integrovanou súčasťou. Týka sa to predovšetkým oblasti Udržateľnej mobility a Sociálnej inklúzie.

V. Bruncková (BSK) odprezentovala Prioritu 6 s názvom Podpora sociálnej inklúzie a dostupná sociálna starostlivosť. Uviedla, že táto priorita zohľadňuje ciele a opatrenia definované v Koncepcie sociálnej inklúzie BSK na roky 2020-2030.

M. Kupec (BSK) odprezentoval Prioritu 7 s názvom Moderná technická infraštruktúra a účinná bezpečnosť obyvateľov.

A. Kollárová (BSK) odprezentovala Prioritu 8 s názvom Efektívne financovanie a komplexný rozvoj regiónu.

**K bodu 4**

Ľ. Macák (IPP) poznamenal, že PHRSR BSK sa v súčasnosti nachádza najďalej spomedzi všetkých PHRSR samosprávnych krajov, pričom jeho úroveň spracovania dosahuje najvyššiu formu rozpracovanosti. Podotýka, že na jednej strane to môže prinášať určité výzvy. Napríklad v súvislosti s nejasnými prioritami zo strany štátu a ďalších zainteresovaných inštitúcií, ktoré sa ešte stále dotvárajú a je nutné ich priebežne sledovať. Uvádza, že práve v tomto prípade má BSK veľkú výhodu v porovnaní s ostatnými krajmi, keďže ako jediný kraj disponuje zastúpením v Bruseli. Ako ďalšiu výhodu označil vytvorené analyticko-strategické kapacity, prostredníctvom ktorých bude možné ľahšie presadiť rozvojové zámery, ktoré sú pre potreby BSK významné a zároveň aby bol proces identifikácie ako aj realizácie konkrétnych projektových zámerov na území BSK plynulejší a efektívnejší. Taktiež poukázal na pozitívny fakt, ktorým je vyčlenený balík finančných prostriedkov z EÚ, v hodnote viac ako 30 miliárd eur, ktoré budeme môcť ako krajina preinvestovať a implementovať na našom území. V stručnosti ďalej poukázal na významnú funkciu Rady partnerstva, stav projektového zásobníka ako podkladu na vytvorenie Integrovanej územnej stratégie pre nové programové obdobie. Na záver v stručnosti zhrnul Správu o hodnotení vplyvov na životné prostredie a dodal, že prípadné pripomienky vo vzťahu k hodnoteniu vplyvov na životné prostredie je potrebné adresovať aj na Okresný úrad Bratislava, Odbor starostlivosti o životné prostredie.

R. Štiffel (IPP) odprezentoval poslednú, piatu časť prezentácie s názvom Správa o hodnotení vplyvov na životné prostredie, v ktorej priblížil proces posudzovania vplyvov na životné prostredie. Zosumarizoval prehľad doterajších krokov v procese SEA, stručne predstavil obsah strategického dokumentu a uviedol legislatívne a metodické postupy, ktoré bolo nutné dodržať počas jeho tvorby. Ďalej uviedol, že významným faktorom pri vyhodnotení vplyvov na životné prostredie bolo práve množstvo chránených území (napríklad Žitný Ostrov), ktoré sa navzájom prekrývajú a dokopy tvoria až 40 % z celkového územia BSK. V krátkosti zároveň spomenul environmentálne problémy a popísal najdôležitejšie časti hodnotenia predpokladaných vplyvov strategického dokumentu na životné prostredie a zdravie. Zdôraznil aj vplyv jednotlivých priorít, ktoré boli hodnotené na stupnici od -3 (významný negatívny vplyv na ŽP) do +3 (významný pozitívny vplyv na ŽP) 0 (takmer žiadny vplyv na ŽP). Ako najproblémovejšiu označil Prioritu 1 týkajúcu sa Udržateľnej mobility, no poznamenal, že všetky priority mali viac menej pozitívnejší vplyv na životné prostredie a žiadna s priorít nedosiahla hodnotu -3. Z hodnotenia tak vyplynulo, že strategický dokument nepredpokladá nejaké významné negatívne vplyvy na životné prostredie. Predstavil aj navrhované opatrenia a systém monitorovania a plnenia cieľov zameraný na každú z ôsmych priorít. Pripomenul, že do procesu SEA bolo zapojených okolo 60 organizácií a zozbieraných a zapracovaných množstvo pripomienok. Na záver uviedol, ako budú vyzerať najbližšie kroky po skončení pripomienkovania procesu SEA.

**K bodu 5**

Ľ. Macák (IPP) poznamenal, že pripomienky, ktoré boli zaslané cez pripomienkový formulár na web stránke BSK budú vyhodnotené v písomnej forme.

A. Kollárová (BSK) vyzvala prítomnú verejnosť na predstavenie svojich pripomienok k dokumentu. Z prítomných nemal nikto žiadne pripomienky. A. Kollárová preto zopakovala, že všetky pripomienky zaslané cez pripomienkový formulár na web stránke BSK budú zverejnené a budú k nim zaslané odpovede prostredníctvom písomnej spätnej väzby. Do ukončenia verejného prerokovania bolo cez pripomienkový formulár zaslaných dokopy 13 pripomienok.

**K bodu 6**

Kollárová (BSK) ukončila verejné prerokovanie.

Zápisnicu vyhotovila Katarína Jurinová, BSK V Bratislave, 24.3.2021

Zápisnicu schválil Martin Hakel, vedúci IRP Bratislavského kraja V Bratislave, 24.3.2021